rejauldu/bengali-wikipedia huggingface dataset:
বাই অ্যাকাডেমিক ইন্টারভেনশন ১৯৯৩ থেকে ১৯৯৭ সাল পর্যন্ত যুক্তরাজ্যের এক সক্রিয় সংস্থা ছিল যার সদস্য ছিলেন উভকামী শিক্ষাবিদ, গবেষক, পণ্ডিত এবং লেখক।  এই দলটি উভকামী তত্ত্ব নিয়ে আলোচনার জন্য একটি মঞ্চ প্রদান করত।   ইতিহাস  ১৯৯৩ সালের অক্টোবরে নটিংহাম বিশ্ববিদ্যালয়ে অনুষ্ঠিত ১১তম জাতীয় উভকামী সম্মেলনে উভকামী শিক্ষাবিদ, গবেষক এবং লেখকদের একটি দল একত্রিত হয়ে বাই একাডেমিক ইন্টারভেনশন সংস্থার গঠন করে। এই গোষ্ঠীর লক্ষ্য ছিল উভকামী তত্ত্বের উপর আলোচনার মাধ্যমে, উভকামী সম্প্রদায়ের কথা সমাজে প্রচার করা, যৌনতা সম্পর্কে প্রাতিষ্ঠানিক গবেষণায় জোড় দেওয়া এবং সাধারণ আলোচনায় উভকামী শ্রেনীর মানুষদের প্রতিনিধিত্ব নিশ্চিত করা। এই দলটি ১৯৯৩ থেকে ১৯৯৫ সালের মধ্যে বেশ কয়েকটি একক অনুষ্ঠান পরিচালনা করেছিল। ১৯৯৩ থেকে ১৯৯৭ সালের মধ্যে সংস্থার পক্ষ থেকে দ্বিবার্ষিক স্কুল দিবস পরিচালনা করেছিল যার মূল বিষয় ছিল উভকামীতা।  বাই অ্যাকাডেমিক ইন্টারভেনশন  -এর পক্ষ থেকে একটি সংবাদ শিরোনাম প্রকাশ করা হত যাতে উভকামী শিক্ষাবিদ এবং গবেষকরা তাদের তত্ত্ব প্রকাশ করত। নারীবাদী এবং সমকামী তত্ত্বের সাথে সম্পর্কিত বিষয়গুলি থেকে বিচ্ছিন্নভাবে উভকামী তত্ত্ব নিয়ে আলোচনা চালিয়ে যাওয়া তেমন ফলপ্রসূ বলে মনে না হওয়ায় ১৯৯৫ সালে এই দলটি ভেঙে যায়। Hemmings, Clare. (12 November 2013). Bisexual spaces : a geography of sexuality and gender. New York. ISBN 9781317795131. OCLC 863158089.{{cite book}}: CS1 maint: location missing publisher (link)   প্রকাশনা  বাই অ্যাকাডেমিক ইন্টারভেনশন -এর সদস্যরা একটি সম্পাদকীয় সমষ্টি গঠন করেছিল। ১৯৯৭ সালে তারা উভকামী তত্ত্বের উপর নিবন্ধিত দ্য বাইসেক্সুয়াল ইমাজিনারি: রিপ্রেজেন্টেশন, আইডেন্টিটি অ্যান্ড ডিজায়ার নামক এক লেখনি প্রকাশ করে। সেই একই বছরে, দলটি উভকামী তত্ত্বের উপর দৃষ্টি নিবদ্ধ করে ইন্টারন্যাশনাল জার্নাল অফ সেক্সুয়ালিটি অ্যান্ড জেন্ডার স্টাডিজ -এর একটি বিশেষ সংখ্যাও প্রকাশ করে।   লক্ষ্য  বাই অ্যাকাডেমিক ইন্টারভেনশন দল তাদের লক্ষ্যগুলি সম্পর্কে দ্য বাইসেক্সুয়াল ইমাজিনারির  -এর ভূমিকা অংশে  তুলে ধরেছে:বাই অ্যাকাডেমিক ইন্টারভেনশন  হল একটি উদ্যোগ, যার লক্ষ্য হল উভকামী তত্ত্ব সম্পর্কিত আলোচনার ক্ষেত্র প্রস্তুত করা। আমরা এমন কাজ করতে চাই যা এক বিদ্যমান এবং গুরুত্বপূর্ণ ক্ষেত্রের উপর প্রভাব ফেলবে এবং পুনঃনির্দেশিত করবে। উভকামী সম্প্রদায়ের  পরিচয়ের প্রতি অবহেলা তাদের মধ্যে এক চলমান উদ্বেগের জন্ম দিয়েছে। তারা চায় যে, উভকামীতা নিয়ে সেই সমস্ত সামাজিক ক্ষেত্রে সুস্থভাবে আলোচনা হোক যেখানে তাদেরকে আগে অবহেলার চোখে দেখা হত। সংস্থার আরেকটি লক্ষ্য হল উভকামী সম্প্রদায়ের মধ্যে যোগাযোগ এবং আলোচনার জন্য মঞ্চ প্রদান করা। উভকামীতার বিভিন্ন রূপ, প্রভাব -আমরা চাই এই সমস্ত বিষয়ে সমাজে আলোচনা হোক। Bi Academic Intervention, The Bisexual Imaginary, 1-2.   তথ্যসূত্র   বিষয়শ্রেণী:CS1 maint: location missing publisher বিষয়শ্রেণী:উভকামিতা
কটকের দ্বিতীয় যুদ্ধ ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়।   পটভূমি   ১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে।   যুদ্ধের ঘটনাবলি   মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে।   ফলাফল   মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তার আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন।   আরো দেখুন    কটকের যুদ্ধ (১৭৪১)  কটকের যুদ্ধ (১৭৪৯)   তথ্যসূত্র   বিষয়শ্রেণী:ভারতের ইতিহাস
মেজর উইলিয়াম হোয়াইটহেড হিকস বিচ (২৩ মার্চ ১৯০৭ - ১ জানুয়ারী ১৯৭৫) ছিলেন যুক্তরাজ্যের একজন রক্ষণশীল রাজনীতিবিদ। তিনি ১৯৫০ থেকে ১৯৬৪ সাল পর্যন্ত চেল্টেনহামের সংসদ সদস্য ছিলেন এবং চেল্টেনহাম বরো কাউন্সিলের একজন অল্ডারম্যানও ছিলেন।   জীবন  ন্যান্সি হোয়াইটহেডের সাথে বিবাহের মাধ্যমে এলিস হিকস বিচের (১৮৭৪-১৯৪৩) পুত্র, তিনি ছিলেন উইলিয়াম ফ্রেডরিক হিকস-বিচের (১৮৪১-১৯২৩) নাতি, মাইকেল হিকস বিচ, ১ম আর্ল সেন্ট অ্যাল্ডউইনের ছোট ভাই।Burke's Peerage: Earl Saint Aldwyn entry  from Burke's Peerage at rootsandleaves.com, accessed 2 October 2008 at kittybrewster.com, retrieved 2 October 2008  তিনি টেরিটোরিয়াল আর্মি রয়্যাল আর্মার্ড কর্পসে ক্যাপ্টেন পদে উন্নীত হন।  ১২ সেপ্টেম্বর ১৯৩৯ হিকস-বিচ স্টক ব্রোকার হোয়ারে অ্যান্ড কোং-এর চেয়ারম্যান ক্রিস্টোফার "কিট" গার্নি হোয়ারের কন্যা ডায়ানা হোয়ারকে (১৯১১-২০০২) বিয়ে করেছিলেন। তাদের দুটি কন্যা ছিল, এলিজাবেথ (পরে মিসেস হিনসন) এবং রোজমেরি (পরে মিসেস নেইলর), এবং এক ছেলে, মার্ক হিকস বিচ (১৯৪৩-১৯৯৮)।  তাকে সেন্ট মেরি'স, গ্রেট উইটকম্বে, গ্লুচেস্টারশায়ারের গির্জায় সমাহিত করা হয়েছে।  চেলটেনহ্যামের হেস্টারস ওয়ে হাউজিং এস্টেটের একটি রাস্তা তার নামে নামকরণ করা হয়েছে।   তথ্যসূত্র       বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৭৫-এ মৃত্যু বিষয়শ্রেণী:১৯০৭-এ জন্ম বিষয়শ্রেণী:হিকস-বিচ পরিবার
আস্তুরিয়াস রয়্যাল ফুটবল ফেডারেশন (, ; এছাড়াও সংক্ষেপে আরএফএফপিএ নামে পরিচিত) হচ্ছে স্পেনের আস্তুরিয়াসের ফুটবলের নিয়ন্ত্রক সংস্থা। এই সংস্থাটি ১৯১৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি আরএফইএফের সদস্যপদ লাভ করে। এই সংস্থার সদর দপ্তর স্পেনের আস্তুরিয়াসে অবস্থিত।  এই সংস্থাটি আস্তুরীয় লীগের মতো প্রতিযোগিতার সকল কার্যক্রম পরিচালনা করে। বর্তমানে আস্তুরিয়াস রয়্যাল ফুটবল ফেডারেশনের সভাপতির দায়িত্ব পালন করছেন মাক্সিমিনো মার্তিনেস।   তথ্যসূত্র    বহিঃসংযোগ        বিষয়শ্রেণী:১৯১৫-এ স্পেনে প্রতিষ্ঠিত বিষয়শ্রেণী:১৯১৫-এ প্রতিষ্ঠিত ক্রীড়া সংস্থা বিষয়শ্রেণী:স্পেনের ক্রীড়া নিয়ন্ত্রণ সংস্থা বিষয়শ্রেণী:স্পেনের ফুটবল পরিচালনা পরিষদ বিষয়শ্রেণী:রাজকীয় পৃষ্ঠপোষক সম্পর্কিত স্পেন ভিত্তিক সংস্থা
মনোহর শঙ্কর হার্দিকর (; ; জন্ম: ৮ ফেব্রুয়ারি, ১৯৩৬ - মৃত্যু: ৪ ফেব্রুয়ারি, ১৯৯৫) তৎকালীন ব্রিটিশ ভারতের বরোদরা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক কিংবা মিডিয়াম পেস বোলিংয়ে অগ্রসর হতে মনোহর হার্দিকর।   প্রথম-শ্রেণীর ক্রিকেট  ১৯৫৪-৫৫ মৌসুম থেকে ১৯৬৭-৬৮ মৌসুম পর্যন্ত মনোহর হার্দিকরের প্রথম-শ্রেণীর খেলোয়াড়ী জীবন চলমান ছিল। সবটুকু সময়ই বোম্বে দলের পক্ষে খেলেন। মাত্র ১৮ বছর বয়সে ১৯৫৫-৫৬ মৌসুমে প্রথম-শ্রেণীর ক্রিকেটে অভিষেক ঘটে তার। ধীরগতিসম্পন্ন বোলিং থেকে শুরু করে মিডিয়াম-পেস বোলিংয়ে পারদর্শী ছিলেন। অভিষেকের প্রথম বছরেই রঞ্জী ট্রফি প্রতিযোগিতার চূড়ান্ত খেলায় বাংলা দলের বিপক্ষে ৮/৩৯ পান। এটিই তার সমগ্র খেলোয়াড়ী জীবনে সেরা বোলিং পরিসংখ্যান ছিল।  আটটি শতরানের ইনিংস রয়েছে তার। ১৯৬৪-৬৫ মৌসুমে সার্ভিসেস দলের বিপক্ষে ব্যক্তিগত সর্বোচ্চ অপরাজিত ২০৭ রান তুলেন। সব মিলিয়ে ১৪ মৌসুম খেলেন। তন্মধ্যে, শেষ দুই মৌসুম বোম্বে দলের অধিনায়কের দায়িত্ব পালন করেছিলেন। সর্বমোট বারো খেলায় বোম্বে দলকে নেতৃত্ব দেন। পাঁচটি জয়ের পাশাপাশি বাদ-বাকী খেলাগুলো ড্রয়ে পরিণত হয়েছিল। তার অধিনায়কত্বে বোম্বে দল ১৯৬৫-৬৬ ও ১৯৬৭-৬৮ মৌসুমে শিরোপা জয় করেছিল।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মনোহর হার্দিকর। সবগুলো টেস্টই ওয়েস্ট ইন্ডিজ দলের বিপক্ষে খেলেছিলেন তিনি। ২৮ নভেম্বর, ১৯৫৮ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৫৮ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।  ১৯৫৮-৫৯ মৌসুমে মনোহর হার্দিকর ওয়েস্ট ইন্ডিজের বিপক্ষে দুই টেস্টে ভারতের সদস্যরূপে অংশ নেন। তবে, প্রথম বলেই রয় গিলক্রিস্টের শিকারে পরিণত হতে হয়। তবে, বল হাতে নিয়ে নিজস্ব তৃতীয় বলে রোহন কানহাইকে এলবিডব্লিউ’র মাধ্যমে বিদেয় করেন। এরপর, দ্বিতীয় ইনিংসে অপরাজিত ৩২ রান তুলে দলের বিপর্যয় রোধ করেন। এ পর্যায়ে জি.এস. রামচাঁদের সাথে নিরবিচ্ছিন্নভাবে ৮৫ রান যুক্ত করে নিশ্চিত পরাজয়বরণ করা থেকে ভারতকে রক্ষা করেন। পরের টেস্টে একটি বিমার মাথায় আঘাত করে চারে পরিণত হয়।   অবসর  কানপুরে অনুষ্ঠিত পরের টেস্টে বল তার মাথায় আঘাত হানে। এরফলে, তার আত্মবিশ্বাসে চিড় ধরে। এরপর তিনি আর কোন আন্তর্জাতিক খেলায় অংশগ্রহণ করেননি। তবে, অনাকাঙ্খিত বিতর্কে জড়িয়ে পড়েন। এরফলে, সিরিজের পর পলি উমরিগড়কে অধিনায়কের দায়িত্ব ছেড়ে দিতে হয়েছিল। আন্তর্জাতিক ক্রিকেট থেকে চলে আসার পরও বোম্বে দলে কার্যকর অল-রাউন্ডার হিসেবে পরিচিতি লাভ করেন।  ৪ ফেব্রুয়ারি, ১৯৯৫ তারিখে ৫৮ বছর বয়সে ক্যান্সারে আক্রান্ত হয়ে বোম্বে এলাকায় মনোহর হার্দিকরের দেহাবসান ঘটে।   তথ্যসূত্র    আরও দেখুন   হার্দিক পাণ্ড্য  অপূর্ব সেনগুপ্ত  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       Obituary in Indian Cricket 1995  বিষয়শ্রেণী:১৯৩৬-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মুম্বইয়ের ক্রিকেটার বিষয়শ্রেণী:গুজরাত থেকে আগত ক্রিকেটার
ছাতক থানা বাংলাদেশের সুনামগঞ্জ জেলার অন্তর্গত ছাতক উপজেলার একটি থানা।   প্রতিষ্ঠাকাল  ১৯০৮ সালে ছাতক থানা প্রতিষ্ঠিত হয় এবং ১৯২২ সালে পূর্ণাঙ্গরূপ লাভ করে।   প্রশাসনিক এলাকাসমূহ  ছাতক উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম ছাতক থানার আওতাধীন।  পৌরসভা:  ছাতক  ইউনিয়নসমূহ:  ১নং ইসলামপুর  ২নং নোয়ারাই  ৩নং ছাতক সদর  ৪নং কালারুকা  ৫নং চরমহল্লা  ৬নং খুরমা উত্তর  ৭নং সিংচাপইড়  ৮নং খুরমা দক্ষিণ  ৯নং জাউয়াবাজার  ১০নং দোলারবাজার  ১১নং গোবিন্দগঞ্জ সৈদেরগাঁও  ১২নং ছৈলা আফজালাবাদ  ১৩নং ভাতগাঁও   আরও দেখুন   ছাতক উপজেলা  সুনামগঞ্জ জেলা   তথ্যসূত্র    বহিঃসংযোগ   বিষয়শ্রেণী:সুনামগঞ্জ জেলার থানা বিষয়শ্রেণী:ছাতক উপজেলা
ভার্জিনিয়ার রিচমন্ড শহরের মেয়র হলেন ভার্জিনিয়ার রিচমন্ডের নগর সরকারের নির্বাহী শাখার প্রধান। মেয়রের কার্যালয় সমস্ত শহরের পরিষেবা, সরকারি সম্পত্তি, পুলিশ এবং অগ্নি সুরক্ষা এবং বেশিরভাগ সরকারি সংস্থা পরিচালনা করে এবং রিচমন্ড, ভার্জিনিয়ার মধ্যে সমস্ত শহর, রাজ্য এবং ফেডারেল আইন প্রয়োগ করে।  মেয়র বছরে প্রায় $৭৬৫ মিলিয়ন শহরের বাজেটের তদারকি করেন।    তথ্যসূত্র   বিষয়শ্রেণী:রিচমন্ড, ভার্জিনিয়ার মেয়র
এডগার গ্রিয়ারসন (৬ নভেম্বর ১৮৮৪ - ১ মার্চ ১৯৫৯)  ছিলেন কার্লাইলের একজন ব্রিটিশ লেবার পার্টির রাজনীতিবিদ। তিনি ১৯৪৫ থেকে ১৯৫০ সাল পর্যন্ত হাউস অফ কমন্সে বসেছিলেন।  গ্রিয়ারসন ছিলেন স্কটবি, কার্লাইল-এর উইলিয়াম গ্রিয়ারসনের পুত্র। তিনি স্কটবি প্রাথমিক বিদ্যালয়ে শিক্ষা লাভ করেন এবং প্রথম বিশ্বযুদ্ধের সময় তিনি ১৯১৪ থেকে ১৯১৮ সাল পর্যন্ত ফ্রান্সে বর্ডার রেজিমেন্টের সাথে দায়িত্ব পালন করেন।  তিনি ১৯২৯ থেকে ১৯৫০ সাল পর্যন্ত কার্লাইল সিটি কাউন্সিলের সদস্য ছিলেন এবং একজন অল্ডারম্যান হন। তিনি ১৯৪১ থেকে ১৯৪২ সাল পর্যন্ত কার্লাইলের মেয়র এবং ১৯৪২ থেকে ১৯৪৪ সাল পর্যন্ত ডেপুটি মেয়র ছিলেন।  ১৯৪৫ সালের সাধারণ নির্বাচনে তিনি কার্লাইল থেকে সংসদ সদস্য (এমপি) নির্বাচিত হন। ১৯৫০ সালের সাধারণ নির্বাচন পর্যন্ত  এই আসনে অধিষ্ঠিত ছিলেন। তিনি এর পরে আর কখনো নির্বাচনে দাঁড়াননি।   তথ্যসূত্র    বহিঃসংযোগ     বিষয়শ্রেণী:কার্লাইলের যুক্তরাজ্যের সংসদ সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৫৯-এ মৃত্যু বিষয়শ্রেণী:১৮৮৪-এ জন্ম বিষয়শ্রেণী:কার্লাইল, কামব্রিয়ার মেয়র বিষয়শ্রেণী:কার্লাইল, কামব্রিয়ার সামরিক ব্যক্তি বিষয়শ্রেণী:কামব্রিয়ার কাউন্সিলর
উৎকর্ষ শর্মা (জন্ম ২২ মে ১৯৯৪) হলেন একজন ভারতীয় অভিনেতা। তিনি পরিচালক অনিল শর্মার পুত্র। সানি দেওল এবং অমীশা প্যাটেল অভিনীত ২০০১ সালের ব্লকবাস্টার ছবি গদর: এক প্রেম কথায় তিনি প্রথমবার শিশুশিল্পী হিসেবে পর্দায় উপস্থিত হন। কিন্তু প্রাপ্তবয়স্ক হিসেবে, তিনি অ্যাকশন থ্রিলারধর্মী চলচ্চিত্র জিনিয়াসের মাধ্যমে প্রধান চরিত্ররূপে বলিউডে আত্মপ্রকাশ করেন।   জীবন এবং কর্মজীবন  উৎকর্ষ শর্মা হলেন বলিউড পরিচালক অনিল শর্মার পুত্র, যিনি গদর: এক প্রেম কথা সিনেমায় তার দুর্দান্ত অভিনয়ের জন্য সুপরিচিত। তিনি চ্যাপম্যান বিশ্ববিদ্যালয় থেকে প্রযোজনা এবং পরিচালনায় চারুকলার স্নাতক অর্জন করেন এবং লি স্ট্র্যাসবার্গ থিয়েটার অ্যান্ড ফিল্ম ইনস্টিটিউট থেকে মেথড অ্যাক্টিং অধ্যয়ন করেন। গদর: এক প্রেম কথাতে চরণজিৎ চরিত্রে কাজ করার পর, তিনি জিনিয়াসে মুখ্য ভূমিকায় অভিনয় করেন, অনিল শর্মা পরিচালিত ২০১৮ সালের ২৪ আগস্টে মুক্তিপ্রাপ্ত এটি একটি অ্যাকশনধর্মী থ্রিলার, উৎকর্ষ ছাড়াও ছবিটিতে ইশিতা চৌহান, নওয়াজুদ্দীন সিদ্দিকী এবং মিঠুন চক্রবর্তীও অভিনয় করেছেন। এছাড়াও তিনি ২০২৩ সালের আগস্টে মুক্তিপ্রাপ্ত গদর ২-এ তরুণ জিতের ভূমিকায় অভিনয় করেছিলেন।   চলচ্চিত্রের তালিকা  বছরচলচ্চিত্রভূমিকামন্তব্য২০০১গদর: এক প্রেম কথাচরণ "জিতে" সিংশিশুশিল্পী২০০৪ আব তুমহারে হাওয়ালে ওয়াতান সাথিয়োকুণাল জিৎ সিং২০০৭ আপনেঅঙ্গদ সিং চৌধুরী২০১৫ পারপাসপরিচালক ও প্রযোজক২০১৬ স্টিল লাইফলেখক২০১৮জিনিয়াসবাসুদেব শাস্ত্রী২০২৩গদর ২: দ্য কথা কন্টিনিউসচরণ "জিতে" সিং   তথ্যসূত্র    বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা
থাম্ব|228x228পিক্সেল| আর্মস অফ অ্যাডামস অফ টানস্টল: অথবা, একটি সিংহ র‍্যাম্প্যান্ট মাঝখানে ছয়টি ক্রোশ ক্রসলেটের মধ্যে একটি বর্ডিউর এনগ্রেইলড সাবল  মিডল টেম্পল, লন্ডন এবং টাউনস্টাল ( ওরফে টানস্টল), ডেভনের ডার্টমাউথের কাছে নিকোলাস অ্যাডামস, ( উরফে বোদ্রুগান ) ( ফ্লু. ১৫২১ - সি. ১৫৮৪), একজন ইংরেজ সংসদ সদস্য ছিলেন।   কর্মজীবন  তিনি ছিলেন ভেনের জন অ্যাডামস, ডেভন এবং ক্যাথরিনের ১ম পুত্র, ডার্টমাউথের জন স্টেবিং ওরফে বোদ্রুগানের কন্যা। তিনি মিডল টেম্পল, লন্ডনে শিক্ষা লাভ করেন। তিনি ১৫৪২-৫১ বা তার পরে ডার্টমাউথের কাউন্সেলের অফিসে ছিলেন। অ্যাডামস ১৫৪৭ সালে ওয়েস্ট লুয়ের সংসদ সদস্য এবং ১৫৫৩ সালের মার্চ, অক্টোবর ১৫৫৩, এপ্রিল ১৫৫৪ এবং নভেম্বর ১৫৫৪ সালে ডার্টমাউথের সংসদ সদস্য ছিলেন।  অ্যাডামস ১৫৪৭ সালে পার্লামেন্টে তার প্রথম অভিজ্ঞতা পান, যখন তিনি কর্নওয়ালের হয়ে বসেন। সংসদে প্রথম সদস্য হওয়ার সময় তিনি উল্লেখযোগ্য কোনো তৎপরতা দেখাননি। কিন্তু তার দ্বিতীয় অধিবেশনে তিনি দুই রাজ্যের মিলনকে সমর্থন করে স্কটল্যান্ডের সার্বভৌমত্বের কাছে ইংল্যান্ডের কিংজেস মায়েস্টির শিরোনামের অ্যান এপিটোম গ্রন্থটি প্রকাশের সাথে চিহ্নিত হয়েছিলেন। তার দ্বিতীয় সদস্য হওয়ার সময় "ডিভনের দুই নাইট, তার শ্যালক জন ফুলফোর্ড এবং স্যার পিটার কেয়ারুর সাথে তার সংযোগের দ্বারা তার নিজের অবস্থানকে শক্তিশালী করা হয়েছিল"।   ব্যক্তিগত জীবন  নিকোলাস অ্যাডামস দুইবার বিয়ে করেছিলেন, প্রথম স্ত্রী ছিলেন সিসিলি, ফুলফোর্ড, ডেভনের স্যার জন ফুলফোর্ডের মেয়ে। ১৫৪৭ সালের ২১ জানুয়ারি তিনি দ্বিতীয় স্ত্রী মেরিকে বিয়ে করেন।   তথ্যসূত্র   বিষয়শ্রেণী:বোদ্রুগান পরিবার বিষয়শ্রেণী:১৬শ শতাব্দীতে জন্ম বিষয়শ্রেণী:১৫৮৪-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:ইংল্যান্ডের সংসদ সদস্য ১৫৪৭-১৫৫২ বিষয়শ্রেণী:ইংল্যান্ডের সংসদ সদস্য ১৫৫৩ (সপ্তম এডওয়ার্ড) বিষয়শ্রেণী:ইংল্যান্ডের সংসদ সদস্য ১৫৫৩ (প্রথম মেরি) বিষয়শ্রেণী:ইংল্যান্ডের সংসদ সদস্য ১৫৫৪ বিষয়শ্রেণী:ইংল্যান্ডের সংসদ সদস্য ১৫৫৪-১৫৫৫
thumb|নিউটনের প্রথম সংস্করণের ব্যক্তিগত অনুলিপি। কেমব্রিজ বিশ্ববিদ্যালয় গ্রন্থাগার-এ প্রদর্শিত।  ফিলোসফিয়া নেচারালিস প্রিন্সিপিয়া ম্যাথেমেটিকা ( অর্থ: প্রাকৃতিক দর্শনের গাণিতিক নীতি) নব্য লাতিন ভাষায় রচিত ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ জুলাই প্রকাশিত হয়। ১৭২৬ সালে প্রথম সংস্করণের ভুলগুলো সংশোধন করে দ্বিতীয় আরেকটি সংস্করণ প্রকাশিত হয়। translate.google.co.uk : "améliorée" পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।  ভৌত তত্ত্বগুলোকে সূত্রের মাধ্যমে প্রকাশ করার জন্য নিউটন এই বই প্রকাশের আগেই এক নতুন ধরনের গণিতের উন্নয়ন ঘটিয়েছিলেন যা বর্তমানে ব্যবকলনীয় ক্যালকুলাস নামে পরিচিত।The content of infinitesimal calculus in the "Principia" was recognized both in Newton's lifetime and later, among others by the Marquis de l'Hospital, whose 1696 book "Analyse des infiniment petits" (Infinitesimal analysis) stated in its preface, about the "Principia", that "nearly all of it is of this calculus" ("lequel est presque tout de ce calcul"). See also D. T. Whiteside (1970), "The mathematical principles underlying Newton's Principia Mathematica", Journal for the History of Astronomy, vol. 1 (1970), 116–138, especially at p. 120. অবশ্য ক্যালকুলাসের ভাষা তিনি প্রিন্সিপিয়াতে উল্লেখ করেননি। এর বদলে তার সবগুলো গুরুত্বপূর্ণ তত্ত্বই জ্যামিতির ভাষায় তুলে ধরেন।  নিউটন প্রিন্সিপিয়ার সাথে পরবর্তীকালে একটি অংশ যোগ করেছিলেন যা "General Scholium" নামে পরিচিত। এই অংশেই নিউটন তার বিখ্যাত Hypotheses non fingo (আমি কোন প্রকল্প তৈরি করি না) উক্তিটি করেন।   তথ্যসূত্র    বহিঃসংযোগ   লাতিন সংস্করণ   প্রথম সংস্করণ (১৬৮৭)   ট্রিনিটি কলেজ লাইব্রেরী, কেমব্রিজ টীকাসহ প্রথম সংস্করণের নিউটনের নিজস্ব অনুলিপিটির ডিজিটাল সংস্করণ।  কেমব্রিজ বিশ্ববিদ্যালয়, কেমব্রিজ ডিজিটাল লাইব্রেরি  নিউটনের প্রথম সংস্করণটির নিজস্ব অনুলিপি, তার মন্তব্য এবং সংশোধনগুলি ফাঁকা পৃষ্ঠা দিয়ে রাখা হয়েছে।  ১৬৮৭: নিউটনের প্রিন্সিপিয়া, প্রথম সংস্করণ (১৬৮৭, লাতিন ভাষায়) ।গোনারাস লাইব্রেরির অনুলিপিটিতে উচ্চ-রেজোলিউশনের উপস্থাপনা।  ১৬৮৭: নিউটনের প্রিন্সিপিয়া, প্রথম সংস্করণ (১৬৮৭, লাতিন ভাষায়)।  প্রকল্প গুটেনবার্গ  ইটিএইচ-বিবলিওটেক জুরিখ।গ্যাব্রিয়েল ক্র্যামারের লাইব্রেরি থেকে।  ফিলোসপিয়া ন্যাচারালিস প্রিন্সিপিয়া ম্যাথেমেটিকা কংগ্রেসের লাইব্রেরিতে বিরল পুস্তক এবং বিশেষ সংগ্রহ বিভাগ থেকে  দ্বিতীয় সংস্করণ (১৭১৩)   ইটিএইচ-বিবলিওটেক জুরিখ।  ইটিএইচ-বিবলিওটেক জুরিখ ( আমস্টারডামের পুনরায় মুদ্রণ ১৭২৩)।  তৃতীয় সংস্করণ (১৭২৬)   ইটিএইচ-বিবলিওটেক জুরিখ।  পরবর্তী লাতিন সংস্করণ   প্রিন্সিপিয়া (লাতিন ভাষায়, টীকায়িত)। ১৮৩৩ গ্লাসগো পুনর্মুদ্রণ (খণ্ড ১) লাতিন সংস্করণের বই ১ এবং ২ সহ লেসিউর, জ্যাকিয়ার এবং ক্যালান্দ্রিনি কর্তৃক টীকাযুক্ত ১৭৩৯-৪২  আর্কাইভ.অর্গ (১৭২৬ সংস্করণের ১৮৭১ পুনর্মুদ্রণ)  বিষয়শ্রেণী:১৬৮৭-এর বই বিষয়শ্রেণী:পদার্থবিজ্ঞানের বই বিষয়শ্রেণী:লাতিন ভাষার বই বিষয়শ্রেণী:গণিতের বই বিষয়শ্রেণী:আইজ্যাক নিউটন বিষয়শ্রেণী:প্রাকৃতিক দর্শন
বাস্তুবিদ্যা () : জীববিজ্ঞানের যে বিশিষ্ট শাখায় পরিবেশে বিন্যস্ত বিভিন্ন জীব ও তার পারিপার্শ্বিক জড় উপাদান এবং তাদের পারস্পরিক আন্তঃক্রিয়া, নির্ভরশীলতা ও মিথস্ক্রিয়া সম্পর্কে আলোচনা করা হয় তাকে বাস্তুবিদ্যা বা ইকোলজি বলে।Edited by Jannatul Firdus(student of Gopalnagar M.S.S.High School,Dinhata, Coochbehar,West Bengal){Language:Bengali}[date of editing:18/07/2022]   পরিবেশবিজ্ঞানের ইংরেজি পরিভাষা Ecology ইকোলজি। গ্রিক οίκος, ওইকোস অর্থাৎ "বাসস্থান" এবং λόγος লোগোস অর্থাৎ "বিদ্যা" ইংরেজি Ecology পরিভাষাটি এসেছে। ইকোলজি শব্দটি জার্মান বিজ্ঞানী আর্নস্ট হেকেল ১৮৬৬ সালে সর্বপ্রথম প্রণয়ন করেন।   তথ্যসূত্র   বিষয়শ্রেণী:জীববিজ্ঞান বিষয়শ্রেণী:মূল বিষয়ের নিবন্ধ বিষয়শ্রেণী:বাস্তুবিজ্ঞান
সোফিয়া গার্ডেনস () ওয়েলসের রাজধানী কার্ডিফের টাফ নদীর পশ্চিম তীরে ও কার্ডিফ আর্মস পার্কের ১.৬ কিলোমিটার উত্তরে প্রতিষ্ঠিত একটি ক্রিকেট স্টেডিয়াম। নামস্বত্ত্বের কারণে বর্তমানে এ স্টেডিয়ামটি সলেক স্টেডিয়াম নামে পরিচিতি পাচ্ছে।  এই মাঠে প্রথম আন্তর্জাতিক খেলা ছিল ১৯৯৯ ক্রিকেট বিশ্বকাপ এর অস্ট্রেলিয়া ও নিউজিল্যান্ডের খেলা ২০ মে, ১৯৯৯ তারিখে। ২০১৩ সালের জুন মাসের  আইসিসি চ্যাম্পিয়ন্স ট্রফি আয়োজনে লন্ডনের ওভাল, বার্মিংহ্যামের এজবাস্টন ক্রিকেট গ্রাউন্ডের পাশাপাশি এখানেও সেমি-ফাইনালসহ ৫টি খেলা হয়েছে।   ইতিহাস  লেডি সোফিয়া রডন-হ্যাস্টিংসের নামানুসারে সোফিয়া গার্ডেনসের নামকরণ করা হয়েছিল। ঊনবিংশ শতকের শেষার্ধ্বে লেডি সোফিয়া ক্রমবর্ধমান নগরের বিনোদনের লক্ষ্যে উন্মুক্ত স্থান বরাদ্দের চিন্তা-ভাবনা করেন ও তার স্বামী এর উন্নয়নে যথেষ্ট সহায়তা করেন। বর্তমানে এলাকাটি কার্ডিফ সিটি কাউন্সিলের নিয়ন্ত্রণে রয়েছে।  কার্ডিফ আর্মস পার্ক থেকে স্থানান্তরিত হয়ে ২৪ মে, ১৯৬৭ তারিখে গ্ল্যামারগ্যান তাদের প্রথম-শ্রেণীর ক্রিকেট খেলা আয়োজনে লক্ষ্যে সলেক স্টেডিয়ামকে নিজ মাঠ হিসেবে ব্যবহার করছে।Pavilion Plaque, Sophia Gardens ১৯৯৫ সালে ১২৫ বছর মেয়াদী চুক্তি সম্পন্ন হয়। পূর্বে কার্ডিফ করিন্থিয়ান্স ফুটবল ক্লাব এ মাঠে ফুটবল খেলার আয়োজন করতো। ২০০৭ সালে গ্ল্যামারগ্যানের ক্রিকেটার মাইক পাওয়েলের আবেদনের প্রেক্ষিতে কর্তৃপক্ষ তার শবদেহ সমাহিত করার ইচ্ছা মঞ্জুর করে।Powell buries his rib at Sophia Gardens   তথ্যসূত্র    Ground profile from Cricinfo   আরও দেখুন   স্টেডিয়াম  দি ওভাল  এজবাস্টন ক্রিকেট গ্রাউন্ড  ২০১৩ আইসিসি চ্যাম্পিয়ন্স ট্রফি   বহিঃসংযোগ    Official website (www.swalecstadium.co.uk/)  Aerial photographs of the SWALEC Stadium on www.webbaviation.co.uk  বিষয়শ্রেণী:কার্ডিফের খেলার মাঠ বিষয়শ্রেণী:ওয়েলসের ক্রিকেট মাঠ বিষয়শ্রেণী:কার্ডিফের স্টেডিয়াম বিষয়শ্রেণী:গ্ল্যামারগ্যান কাউন্টি ক্রিকেট ক্লাব বিষয়শ্রেণী:ওয়েলসের টেন্ট ক্রিকেট মাঠ বিষয়শ্রেণী:গ্ল্যামারগন কাউন্টি ক্রিকেট ক্লাব
.এআর হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রণ করে থাকে।   বিশেষ বর্ণমালা  ২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)।   তথ্যসূত্র    বহিঃসংযোগ   NIC Argentina  Resolution N° 904/2008 about tur.ar domains  IANA .ar whois information   বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#A
__NOTOC__ __NOEDITSECTION__  নির্বাচিত নিবন্ধ  ভালো নিবন্ধ আপনি জানেন কি?  আজকের নির্বাচিত ছবি উইকিবার্তা   প্রবাহ ফিরে দেখা  বিষয় অনুযায়ী বাংলা উইকিপিডিয়া প্রয়োজনীয় সংযোগসমূহ  40px|sub|link= প্রশ্ন ও সাহায্য! স্বাগতম · টিউটোরিয়াল · বৃত্তান্ত · সহায়িকা · অনুসন্ধান · আলোচনা সভা ·  অতিসাধারণ ভুলগুলো · নতুন নিবন্ধ সৃষ্টি · নিরপেক্ষ দৃষ্টিভঙ্গি টিউটোরিয়াল  40px|sub|link= নীতিমালা ও নির্দেশাবলী নীতিমালা ও নির্দেশাবলী · নিরপেক্ষ দৃষ্টিভঙ্গি · যাচাইযোগ্যতা · কোন মৌলিক গবেষণা নয় · কপিরাইট · সম্পাদনা নীতি · উইকিপিডিয়া কী নয় · বাংলা বানানের নিয়ম · বাংলা প্রয়োগবিধি · বিদেশী শব্দের বাংলা প্রতিবর্ণীকরণ  40px|sub|link= অবদানকারীর আচরণ উইকিশিষ্টাচার · ভদ্রতা · লেখকদের যোগাযোগের নিয়মকানুন · সংঘাত নিরসন · কোন ব্যক্তিগত আক্রমণ নয় · ধ্বংসপ্রবণতা  40px|sub|link= সম্প্রদায়ের প্রবেশদ্বার প্রবেশদ্বারে ভ্রমণ করুন সকল প্রকার সহায়ক সংযোগ ও নির্দেশিকাএ জন্য  40px|sub|link= গুরুত্বপূর্ণ লিঙ্কসমূহ বিভিন্ন ভুক্তির ভুল ও ত্রুটি বিচ্যুতি জানানোর জায়গা  40px|sub|link= সরঞ্জাম * সরঞ্জাম * গ্যাজেট * ব্যবহারকারী স্ক্রিপ্ট  ব্যক্তি ● সাধারণ ব্যবহারকারী () ● বট () ● আইপি বাধামুক্ত () ● নিরীক্ষক () ● রোলব্যাকার () ● ফাইল স্থানান্তরকারী () ● পর্যবেক্ষক () ● স্বয়ংক্রিয় পরীক্ষক () ● ইন্টারফেস প্রশাসক () ● প্রশাসক () ● ব্যুরোক্র্যাট () ● ব্যবহারকারী পরীক্ষক () ● গোপনকারী () ● স্টুয়ার্ড ● বৈশ্বিক প্রশাসক সংস্থা উইকিমিডিয়া ফাউন্ডেশন  উইকিমিডিয়া বাংলাদেশ  পশ্চিমবঙ্গ উইকিমিডিয়া সম্প্রদায়  সহপ্রকল্পসমূহ
ছুইখাদান রাজ্য (যা কোণ্ডকা নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি ছত্তিশগড় রাজ্য এজেন্সির অংশ ছিলো৷ রাজ্যটির প্রতীকধ্বজা ছিলো বেগুনি সমকোণী ত্রিভুজ৷  রাজ্যটি  অঞ্চল জুড়ে বিস্তৃত ছিল, যার মধ্যে ২৭,৯০৭ একর ভূমি ছিলো কর্ষিত এবং ৪৮,৫৩৮ এক জমি ছিলো কর্ষণযোগ্য৷ ১২০ টি গ্রাম সংবলিত এই রাজ্যের ১৮৭০ খ্রিস্টাব্দের জনগণনা অনুসারে জনসংখ্যা ছিলো ১৩,২৮১ জন৷ ১৯৪১ খ্রিস্টাব্দের মধ্যে এই সংখ্যা বৃদ্ধি পেয়ে ৩২,৭৩১ হয়৷Columbia-Lippincott Gazetteer (New York: Columbia University Press, 1952) p. 389 বর্তমান ছুইখাদান শহর ছিলো রাজ্যটির রাজধানী ও প্রশাসনিক সদরদপ্তর৷  ইতিহাস ছুইখাদান রাজ্যে শাসকরা মূলত ছিলেন নাগপুরের ভোঁসলেদের অধীনস্থ৷ মারাঠা সাম্রাজ্যের উত্থানের পরেই ১৭৫০ খ্রিস্টাব্দে এই রাজ্যটির পত্তন ঘটে মহন্ত রূপদাসের মাধ্যমে, তিনিই এই রাজ্যের প্রথম রাজা৷ ১৮৬৫ খ্রিস্টাব্দে ব্রিটিশরা মারাঠাদের যুদ্ধে পরাস্ত করলে মহন্ত লক্ষ্মণদাসের রাজত্বকালে পদমর্যাদা ও মন্ত্রিসভা অক্ষুণ্ণ রেখে এটি ব্রিটিশদের একটি করদ রাজ্যে পরিণত হয়৷ Princely states of India: a guide to chronology and rulers by David P. Henige - 2004  - Page 48 রাজ্যের শেষ রাজা মহন্ত ঋতুপর্ণ কিশোর দাস ১৯৪৮ খ্রিস্টাব্দের ১লা ফেব্রুয়ারি তারিখে ভারতীয় অধিরাজ্যে যুক্ত হওয়ার সিদ্ধান্ত নেন ও সম্মতিস্বাক্ষর করেন৷ The Times of India Directory and Year Book Including Who's who by Bennett Coleman, 1948 pp:459  শাসকবর্গ  ১৭৫০-১৭৮০              মহন্ত রূপদাস   ১৭৮০-....              মহন্ত তুলসীদাস  ....-১৮৪৫              মহন্ত বালমুকুন্দ দাস  ১৮৪৫-১৮৮৭              মহন্ত লক্ষ্মণ দাস  ১৮৮৭-১৮৯৬              মহন্ত শ্যামকিশোর দাস  ১৮৯৬-১৮৯৮              মহন্ত রাধাবল্লভকিশোর দাস  ১৮৯৮-১৯০৩              মহন্ত দিগ্বিজয় যুগলকিশোর দাস  ১৯০৩-....   মহন্ত ভূদেবকিশোর দাস    ....-১৯৪৭     মহন্ত ঋতুপর্ণ কিশোর দাস নামমাত্র রাজা  ছুইখাদানের দশম রাজা হলেন ঘনশ্যাম কিশোর  তাঁর পুত্র একাদশতম রাজা যুবরাজ গিরিরাজ কিশোর বিবাহ করেন খড়্গপুর জায়গীরের রাজকন্যা নম্রতা দেবীকে৷  তাঁদের পুত্র রাজবর্ধন কিশোর হলে ছুইখাদান রাজ্যের দ্বাদশতম বংশধর৷  তথ্যসূত্র  বিষয়শ্রেণী:ছত্তিশগড়ের ইতিহাস বিষয়শ্রেণী:ছত্তিসগড়ের দেশীয় রাজ্য বিষয়শ্রেণী:১৭৫০-এ ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:রাজনন্দগাঁও জেলা বিষয়শ্রেণী:১৯৪৮-এ ভারতে বিলুপ্ত